50. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Κ.7251 της 26/30 Μαρτ. 1955 Περί καθορισμού της τιμής λιανικής πωλήσεως σιγαρέττων. Λαβόντες υπ’ όψιν τας διατάξεις των παρ. 5 και 6 της υπ’ αριθ. 496/1955 πράξεως του Υπουργικού Συμβουλίου «περί θέσεως εις κυκλοφορίαν σιγαρέττου υπερπολυτελείας», αποφασίζομεν: Καθορίζομεν την τιμήν λιανικής πωλήσεως των σιγαρέττων επί της οποίας θα υπολογίζεται ο αναλογών, συμφώνως προς τας διατάξεις των παρ. 5 και 6 της υπ’ αριθ. 496/1955 πράξεως του Υπουργικού Συμβουλίου, φόρος καταναλώσεως των σιγαρέττων και καπνού πίπας των εισαγομένων εκ του εξωτερικού προς επιτόπιον κατανάλωσιν ως και των σιγαρέττων των μη προοριζομένων να διατεθώσι δια του εμπορίου αλλά προς ατομικήν χρήσιν του εντολέως εις δραχμάς τριακόσιας πεντήκοντα δύο κατά χιλιόγραμμον. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 